སུང་ལིན་གྱིས་འགྲེལ་བརྗོད་གནང་རྒྱུར།ཨ་བྲ་ནི་མདོ་དབུས་མཐོ་སྒང་གི་གྲང་ངར་ཆེ་བའི་སྐྱེ་ཁམས་མ་ལག་གི་གནད་འགག་ཅིག་ཡིན་ཏེ།སྐྱེ་ཁམས་མ་ལག་བདེ་ཐང་དང་སྐྱེ་དངོས་སྣ་མང་ཅན་ལ་ནུས་པ་ཆེན་པོ་ཡོད།ཨ་བྲ་དུག་གིས་བསད་པས་དེའི་གྲངས་ཀར་སྟངས་འཛིན་བྱེད་རྒྱུ་དང་རྩྭ་ས་སྐྱེ་ཁམས་སླར་སོས་རྒྱུ་ཕར་ཞོགམཐོ་སྒང་གི་སྐྱེ་ཁམས་མ་ལག་ལ་གནོད་སྐྱོན་ཐེངས་གཉིས་པ་བཟོ་སྟེ།སྐྱེ་དངོས་སྣ་ཇེ་ཉུང་དུ་གཏོང་ཞིང་།སྐྱེ་ཁམས་མ་ལག་སྔར་བས་ཇེ་གཉོམ་དུ་གཏོང་བ་ཡིན།ཆགས་བཞག་ན།ཨ་བྲ་དུག་གིས་བསད་ན།གྲངས་ཀ་ཉུང་བའི་བྲ་དང་རི་བོང་རིགས་སམ་གཞན་དག་ཀྱང་མཉམ་དུ་གསོད་ངེས་པ་དང་།ད་དུང་བྱ་ཡི་རིགས་དང་གྲངས་ཀར་ཡང་ཤུགས་རྐྱེན་ཐེབས་ངེས་ཡིན།ནང་སྒོས་སུཨ་རྟ་ད་ཡུསོགས་ཨ་བྲའི་ཚང་དུ་གནས་འཆའ་བའི་བྱ་རིགས་དང་།ཨ་བྲ་ཟས་སུ་བྱེད་པའི་གླག་ལྟ་བུའི་སྡེར་ཐོགས་ཅན།གཅན་གཟན་ཏེ་ཝ་སྤྱང་དོམ་སོགས་ཀྱང་དུག་ཡོད་པའི་ཨ་བྲ་ཟོས་པའམ་ལྟོགས་གྲིར་ཤི་སྟེ་ཇེ་ཉུང་དུ་འགྲོ་ངེས།